Құрметті достар!

Сіздердің назарларыңызға «Польша инновациялары» жалпы ұранымен «Әлемге Польша туралы айтамыз» жобасы шеңберінде қызықты жарияланымдарды ұсынамыз

II бөлім: Инновациялық экономика

Польша Ұлттық Банкінің (NBP) төрағасы проф. Адам Глапиньски: «Пандемиядан кейінгі Орталық банктер - мүмкіндіктер мен сын-қатерлер»

Соңғы айлар динамиканың екінші заңы, спутникті орбитаға шығарғымыз келген кезде ғана емес, сонымен қатар пандемия кезінде Польшада және әлемде болып жатқан, үдеу құбылысы олар үшін интерпретациялық кілт болып табылатын, экономикалық оқиғаларды түсінуге тырысқанда пайдалы деп үйретеді.

Бірнеше аптаның ішінде, пандемиялық шектеулер мен коронавирус үрейінен туындаған әсерінен, көптеген елдердің экономикалары қалыптасқан экономикалық өсуден драмалық күйреге көшті.

Жағдай вирустың таралуын шектеуге және пандемия соққысының экономикаға теріс әсерін азайтуға бағытталған жедел және шешуші әрекеттерді қажет етті. NBP ақша-несие саясатын едәуір жеңілдету шараларын қолдана отырып, алғашқы орталық банктердің бірі ретінде әрекет етті. Соңғы жылдары бізде консервативті ақша-несие саясатын жүргізгендіктің арқасында, әрекет ету үшін қажетті кеңістік болды, сондай-ақ біз пайыздық мөлшерлемелерді нөлге дейін төмендетуден тартынбай, Мемлекеттік қазына арқылы шығарылған және кепілдендірілген облигацияларды сатып ала бастадық.

Біз өте тез және үлкен белгісіздік жағдайында шешім қабылдағанымызға қарамастан, бүгінде олар Польша экономикасына тиімді қолдау көрсетті деп айта аламыз. Бұл жетістік негізінен ЖІӨ мәліметтеріне әсер етті (Польшада ІЖӨ-нің құлдырауы Еуропадағы орташа деңгейден екі есе төмен болды. Сондай-ақ, еңбек нарығындағы жағдайдың нашарлауын болдырмады, бұл, атап көрсетілгендей, ЕО-дағы ең төменгі жұмыссыздық деңгейі. Қазіргі уақытта эпидемиялық жағдайдың айқын жақсаруы және шектеулердің біртіндеп алынып тасталуы, Польшада да байқалып отырған елеулі экономикалық өсуге әкеледі.

Экономиканың бұл жедел қалпына келуі қуаныш әкеледі, сонымен бірге сын-қатерлер де туындайды. Орталық банктер тұрақты экономикалық өсуге қауіп төндіруі мүмкін макроэкономикалық деректер мен болжамдардың жақсаруына кеш жауап береді деген қорқыныш пайда болады.

Әрине, ақша-несие саясатындағы дәстүрлі емес әрекеттерден шығудың оңтайлы стратегиясын анықтау өте қиын міндет. Сөзсіз, бұл үдеріс – әлемде де, Польшада да – бір жағынан дағдарыстан кейінгі өсу негіздерін бұза алмайтын және екінші жағынан макроэкономикалық және қаржылық теңгерімсіздіктердің өсуіне жол бермейтін Орталық банк саясатының сабақтастығының элементі ретінде қабылдануы тиіс.

NBP тәжірибесі, әзірленген аналитикалық құралдар және нарықтық байланыс арналары бізді осы сынаққа дайындады. Орталық банк пандемияның экономикалық әсерін төмендетуде өзінің тиімділігін дәлелдеді және бағаның тұрақтылығы мен макроэкономикалық тепе-теңдікті сақтай отырып, экономиканы жедел өсу траекториясына қалпына келтірудің мұқият саясатын жүргізу арқылы тағы бір рет дәлелдейді. Алайда, біз валюта бағамының немесе облигациялардың кірістілігінің кенеттен өзгеруіне, біздің өсу перспективаларымызды шектеуге жол бере алмаймыз, өйткені біз Польша экономикасының көптеген жылдарға арналған өсу әлеуеті туралы айтып отырмыз. Сондықтан да біз үшін маңызды соққы амортизаторы болып табылатын, тәуелсіз және дербес ақша-несие саясатын жүргізу үшін, біздің жеке валютамыз - польшалық злотый бар.

Біздің болашаққа деген өршіл жоспарларымыз бар, олардың ортақ мәні – әл-ауқаттың ең деңгейі жоғары елдерді қуып жету. Осы мақсатқа жету үшін біз ақша-несие саясатын сақтықпен жүргізіп қана қоймай, сонымен қатар валюта қорының ұлғаюы нәтижесінде туындайтын мүмкіндіктерді де толығымен пайдалануымыз керек.

NBP - 133,4 миллиард еуроны құрайтын резервтік активтердің орасан зор ұлттық байлығының сақтаушысы (2021 ж. мамыр айының соңындағы мәліметтер). Валюталық резервтерді ақылға қонымды басқарудың арқасында, NBP 2016-2020 жылдары пайда тапты, бұл мемлекеттік бюджетке жалпы төлем ретінде 32 миллиард злотыйдан астам аударуға мүмкіндік берді. NBP басқармасы 2020 жылы резервтерді басқарудың жаңа стратегиясын қабылдады, бұл ірі экономикалардағы төмен немесе теріс пайыздық мөлшерлемелер кезеңінде өте маңызды. Біздің инвестициялық стратегиямыздың тіректерінің бірі - алтын ресурстарды біртіндеп ұлғайту, бұл басқа инвестициялармен байланысты тәуекелдерді тиімді әртараптандырады. 2018-2019 жылдары NBP 125,7 тонна алтын сатып алып, оның ресурстарын 228,7 тоннаға дейін арттырды (резервтік активтердің шамамен 8%-ы). Алтынды одан әрі сатып алудың ауқымы мен қарқыны NBP валюталық резервтерінің өсу серпініне, сондай-ақ болашақ макроэкономикалық және нарықтық жағдайларға байланысты болады.

Біз көптеген жетістіктерге жеттік, бірақ алда әлі көп нәрсе бар. Біз қол жеткізген жетістіктермен тоқтала алмаймыз - біз Польшаны саналы түрде тұрақты өсу жолына шығаруымыз керек. Поляк жігіттері мен поляк қыздарының болашағы картаға қойылды.